Leo Villand

Leo Villand (26. aprill 1928 Tallinn – 12. september 2010 Tallinn) oli eesti pedagoogikateadlane.In memoriam emeriitdotsent Leo Villand. Tallinna Ülikool 

Ta lõpetas Tallinna Poeglaste Kaubandus- ja Kommertsgümnaasiumi ning 1956. aastal Tallinna Pedagoogilise Instituudi eesti keele ja kirjanduse erialal. 1966 detsembris kaitses ta Tartu Riiklikus Ülikoolis pedagoogikateaduste kandidaadi kraadi väitekirjaga "Sõnastusõpetuse probleeme 8-klassilises koolis", juhendaja Villem Alttoa.E-kataloog ESTEREesti teaduse biograafiline leksikon, IV köide, 2013, lk 1284.Tartu Riiklik Ülikool. Bibliograafia, 1966, lk 124

Aastatel 1949–1950 töötas ta Märjamaa Keskkooli õpetajana.Ants Tammar. Koolialmanahhid on osake meie kultuuri- ja haridusloost. Raplamaa Sõnumid, 2.11.2021 Aastatel 1954–1967 oli ta Tallinna 21. Keskkooli eesti keele ja kirjanduse õpetaja ja kirjandusringi juhendaja. Märtsis 1958 korraldas ta esimese Eesti NSVs ilmunud koolialmanahhi (Tallinna N.V.Gogoli nimelise 21. Keskkooli Kirjanduslik Almanahh) väljaandmise.Heino Rannap. Eesti kooli ja pedagoogika kronoloogia

Aastatel 1960–1981 oli ta Eesti NSV Pedagoogika Teadusliku Uurimise Instituudi teadur ja asedirektor, aastast 1970 dotsent. Aastatel 1981–1984 oli ta Tallinna Pedagoogilise Instituudi koolijuhtide täiendusteaduskonna dekaan, aastast 1984 samas dotsent. Ta õpetas kultuurilugu, sissejuhatust kirjandusteooriasse ja kirjanduse õpetamise metoodikat. 2009. aastast oli ta Tallinna Ülikooli emeriitdotsent.

Ta uuris eesti kultuurilugu ning kirjandi- ja kirjandusõpetuse metoodikat.

Ta koostas eesti keele õpikuid, kirjanduse lugemikke ja töövihikuid.

Ta on maetud Rahumäe kalmistule.Kalmistute register HAUDI

Publikatsioone
Stiiliõpetuse algmed, Tallinn 1964
Kirjandi- ja sõnastusõpetuse algmed, Tallinn 1964, 6. trükk 1974
Sõnastusvigade liigid ja ravi, Tallinn 1966
Eepilise pala käsitlemise lähtekohti kirjanduse algkursuses, Tallinn 1971
Kirjandiõpetuse teooria ja praktika, Tallinn 1975
Stiilivaatlusi kirjandustunnis, Tallinn 1975
Eesti kirjanduse lätteil, Tallinn 1995

Tunnustus
 1976 – Eesti NSV teeneline õpetaja
 2006 – Valgetähe V klassi teenetemärk

Viited

Välislingid
Leo Villand lastesaates "Buratino tegutseb jälle"
Andre Tamm. Kummardus kultuuriõpetajale. Õpetajate Leht, 17. märts 2017 

Kategooria:Eesti kasvatusteadlased
Kategooria:Tallinna Ülikooli õppejõud
Kategooria:Eesti NSV teenelised õpetajad
Kategooria:Valgetähe V klassi teenetemärgi kavalerid
Kategooria:Rahumäe kalmistule maetud
Kategooria:Sündinud 1928
Kategooria:Surnud 2010